आरएसएस ने की अन्ना के आंदोलन की सराहना  
मोहन भागवत ने कहा है कि अन्ना के आंदोलन से भ्रष्टाचार की शिकार आम जनता का भ्रष्ट तंत्र के खिलाफ लड़ाई लड़ने का आत्मविश्वास बढ़ गया है।
सरसंघचालक मोहन भागवत ने अन्ना हजारे के आंदोलन का समर्थन किया है। मोहन भागवत ने कहा है कि इस आंदोलन से भ्रष्टाचार की शिकार आम जनता का भ्रष्ट तंत्र के खिलाफ लड़ाई लड़ने का आत्मविश्वास बढ़ गया है।   जनलोकपाल बिल पर अन्ना हजारे आंदोलन की चारों तरफ सराहना हो रही है लेकिन आरएसएस का बयान नहीं आया था। पहली बार अन्ना के समर्थन में अपनी चुप्पी तोड़ते हुए मोहन भागवत ने कहा कि देश के लोगों के सामने विश्वास का संकट पैदा हो गया था। रक्षक ही भक्षक बने बैठे थे। ऐसे में अन्ना उम्मीद की किरण बनकर सामने आए।